Dana 14.ožujka.2015. u knjižnici OŠ Stoja radionicu za prve razrede održala je Željka Horvat-Vukelja. Željka Horvat-Vukelja je spisateljica i urednica u MODROJ LASTI. Bila je učiteljica francuskog. Također surađuje i sa časopisom za djecu Smib. Trenutno je u mirovini, ali održava radionice za djecu u školama. Hobi joj je sviranje klavira, a zbog toga je napisala priču Pianistica i Leteći glasovir. Prve priče počela je pisati u 2. razredu, a u 6. razredu napisala je prvi roman. Sa 30 godina izdana je prva knjiga Šiškabališka. Njezina djela: Hrabrica, Slikopriče, Putovanje putaljka Zvončića i druge.

Na današnjoj radionici pričala je priče djeci, pjevali su pjesmice i brojalice, radili pokuse, vezali vezice i glumili u polukazalištu (Priča o ježu Žinku). Radili su praktične radove. Donijela je predmete koji su junaci njezinih priča (vezice, lutke, metar, štipaljke, perec…).

Na neka dječja pitanja odgovarala je matematičkim zadatcima. Za njihovu poslušnost, znanje i zalaganje dala im je zaslužene ocjene. Željka svoj djeci preporučuje da uče uz njezine slikopriče i jako je počašćena kada čuje od odraslih da su njihova djeca i oni sami uz slikopriče naučili čitati. Sva djeca su rado prisustvovala radionici i sigurno bi je opet ponovili. Zahvaljujemo Željki Horvat-Vukelji na njezinom dolasku.

 Eni Bošković, Marta Mišković, novinarska grupa